title: مولاي سماعيل
text: مولاي سماعيل كان معروف ف زمانو عند لبلدان لغربية، سيرتو بسباب لأنشطة ديال لقراصنة، حيت كان عندو مونوپول على لمحابسيا لؤروپيين لي تشدّو ف لبحر، ؤ كانت أي بيعتة جات باش تعتقهوم ؤلا تفديهوم إلا وخاصها تتعامل معا لحوكومة ديالو ؤلا معاه شخصياً. بزاف د شّهادات تّاريخية على مولاي سماعيل جاو من كتابات ديال محابسيا ؤروپيين لي تعتقو ؤ ألّفو كتوبا على تّجربة ديالهوم، بحال جيرمان موويط لي دوّز 11 عام كا عبد ف لمغريب.